Document ID: /roh_data/filtered/fineweb-2-filterrobots_roh.jsonl.gz/39560

Sozialamt
Uffizi dal servetsch social
Ufficio del servizio sociale
La Pro senectute cusseglia persunas pli veglias (a partir da 65 onns) sco er lur confamigliaras e lur confamigliars en tut las dumondas da la vita. Ella gida ad eliminar difficultads finanzialas, a liquidar dumondas giuridicas, a dumagnar crisas da la vita ed a respunder dumondas d'abitar e da relaziun.
Ultra da quai cusseglia la Pro senectute persunas che n'han anc betg cuntanschì la vegliadetgna da pensiun davart il tema pensiunament anticipà.
Avais Vus dumondas u problems? Fixai in termin da cussegliaziun. As drizzai per plaschair directamain a la Pro Senectute Grischun.
Mintga persuna po sa drizzar a l'autoritad per la protecziun d'uffants e da creschids (APUC), sche uffants e persunas creschidas èn periclitads e dovran eventualmain agid uffizial. L'autoritad per la protecziun d'uffants e da creschids po prender mesiras da protecziun adattadas.